સારાંશ માટે દસ્તાવેજ: રોહિતભાઈને કોરોના થયો હતો પણ સમયસર સારવાર ન મળતાં તેમનું મૃત્યુ થયું

દેશ સહિત ગુજરાતમાં હાલમાં કોરોના વાઇરસે કેર વર્તાવ્યો છે અને અનેક જગ્યાએ હૉસ્પિટલોમાં બેડની કમી, ઓક્સિજનની કમી, સ્મશાનમાં વેઇટિંગ વગેરેના સમાચાર મીડિયામાં આવી રહ્યા છે.

ઘણા લોકોને ઓક્સિજન મળતો ન હોવાથી કોરોનાના દર્દીઓ જાતે ઓક્સિજનનો બાટલો લઈને હૉસ્પિટલે જતા હોવાની તસવીરો પણ જોવા મળે છે.

અમદાવાદના સાણંદમાં એક એવો કિસ્સો સામે આવ્યો છે કે નગરપાલિકામાં ઍમ્બુલન્સ ડ્રાઇવર તરીકે ફરજ બજાવતી વ્યક્તિને બચાવી શકાઈ નહોતી.

કલાકો સુધી 108 ઍમ્બુલન્સની રાહ જોઈ

રોહિતભાઈ છેલ્લાં 20 વર્ષથી સાણંદ નગરપાલિકામાં ઍમ્બુલન્સ ડ્રાઇવર તરીકે ફરજ બજાવતા હતા

રોહિતભાઈ પટેલના પુત્ર હર્ષ સાથે બીબીસી ગુજરાતીએ વાત કરી.

હર્ષે જણાવ્યું કે 20 એપ્રિલના રોજ પપ્પાને શરદી થવાના કારણે અમે રેપિડ કોરોના ટેસ્ટ કરાવતા રિપોર્ટ નૅગેટિવ આવ્યો હતો. પણ અશક્તિ જણાતાં પ્રાથમિક સારવાર લીધી હતી. 

હર્ષ જણાવે કે તેમના પપ્પાને બાદમાં શ્વાસ લેવામાં તકલીફ થઈ રહી હોવાના કારણે ડૉક્ટરના કહેવા મુજબ સિટી સ્કેન કરાવ્યો. સિટી સ્કેનમાં જાણ થઈ કે કોરાનાના કારણે ઇન્ફેક્શન થઈ રહ્યું છે. 

હર્ષ વધુમાં કહે છે, "ત્યારપછી પપ્પાના મિત્રો અને અમે સારવાર માટે ઓક્સિજનની વ્યવસ્થા હોય તેવી હૉસ્પિટલની શોધ કરવાનું શરૂ કર્યું. આ દરમિયાન અમે 108ને પણ કૉલ કર્યો, કૉલ કર્યાના ઘણા કલાકો રાહ જોયા પછી પણ કોઈ વ્યવસ્થા થઈ નહીં, છેવટે 108 આવી."

"તેમણે શરીરની તપાસ કરતા કહ્યું કે હૉસ્પિટલમાં પણ વેઇટિંગ ચાલી રહ્યું છે."

રોહિતભાઈના પુત્ર હર્ષ વધુમાં કહે છે, "સારવાર ક્યારે શરૂ થશે તે કહેવું અઘરું હતું. 108ની ટીમના કહેવા પ્રમાણે અમને ગામમાં જ વૅન્ટિલેટર મળી રહે તો સારું. સાણંદની જે.કે. હૉસ્પિટલમાં વૅન્ટિલેટર સુવિધાવાળો બેડ મળતાં ત્યાં તેમની સારવાર શરૂ કરવામાં આવી. પણ તેમની તબિયત સતત લથડી રહી હતી."

"ડૉક્ટરની સલાહ મુજબ કોરોના સામે રક્ષણ મેળવવા જરૂરી ટોસિલિઝુમેબ ઇન્જેક્શનની વ્યવસ્થા કરવામાં લાગ્યા. ઇન્જેક્શનની વ્યવસ્થા થતાં પપ્પાને ડોઝ આપવામાં આવ્યા."

"આ પછી પણ તેમની તબિયતમાં ફેરફાર થતો નહોતો. સતત ઓક્સિજન લેવલ ઓછું થઈ રહ્યું હતું. તમામ પ્રયાસો પછી પણ અમે પપ્પાને બચાવી શક્યા નહીં."

'અડધી રાતે એક રિંગે ફોન ઉપાડતા'

રોહિતભાઈના સહકર્મી રાજુભાઈ પટેલે બીબીસીને જણાવ્યું કે રોહિતભાઈ એવા સરકારી કર્મચારી હતા જેમણે સરકારી વાહનની પોતાના વાહનની...\nદસ્તાવેજની સમાન ભાષામાં સારાંશ:
રોહિતભાઈ છેલ્લાં 20 વર્ષથી સાણંદ નગરપાલિકામાં ઍમ્બુલન્સ ડ્રાઇવર તરીકે ફરજ બજાવતા હતા. અત્યાર સુધી તેમણે અનેક લોકોના જીવ બચાવ્યા હતા, પણ તેમના પરિવારે સ્વપ્નેય નહીં વિચાર્યું હોય કે ભવિષ્યમાં તેમને ઍમ્બુલન્સની જરૂર પડશે અને તેમને જ સમયસર ઍમ્બુલન્સ નહીં મળે.